जनता से रिश्ता वेबडेस्क :- कलेक्टर श्री के0सी0 देवसेनापति के निर्देशन में अनुविभागीय अधिकारी प्रतापपुर श्री सी0एस0 पैंकरा एवं खाद्य निरीक्षक प्रतापपुर श्री आलोक टोप्पो द्वारा धान खरीदी केन्द्र प्रतापपुर एवं दवनकरा का निरीक्षण किया गया। उन्होंने बताया कि धान खरीदी केन्द्र प्रतापपुर में लाये गये सभी किसानों का धान निरीक्षण किया गया तथा कटा टोकन का भी निरीक्षण किया गया। निरीक्षण के दौरान ग्राम बरौल के किसान श्री समीउल्ला/इसराईल से पुछताछ किया गया कि इनका टोकन 09 जनवरी को मण्डी समिति में धान विक्रय करने हेतु लाना था, किन्तु इनके द्वारा 10 जनवरी 2019 को 492 बोरी धान बेचने हेतु लाना पाया गया। उक्त धान आशंका के आधार पर जप्त कर मण्डी समिति प्रतापपुर को सुपुर्द कर दिया गया है। इसी तरह ग्राम प्रतापपुर के श्री समलेश/शंकर का धान निरीक्षण किया गया। उक्त धान 146 बोरी को भी आशंका के आधार पर जप्त किया गया। ग्राम डोमहत के श्री अशोक जायसवाल द्वारा लाये गये 60 बोरी धान को देखा गया तथा 392 बोरी धान लावारिस हालत में पाया गया, पुछताछ करने पर किसी व्यक्ति द्वारा उक्त धान का स्वामी नहीं होना बताया गया।
उक्त धान को जप्त कर जप्ती की कार्यवाही हेतु खाद्य निरीक्षक प्रतापपुर को निर्देशित किया गया है, खाद्य निरीक्षक द्वारा धान को जप्त कर कार्यवाही की गई है। इसी प्रकार धान खरीदी केन्द्र दवनकरा का निरीक्षण के दौरान ग्राम गिरिया के श्री महेन्द्र/सुरेश द्वारा लाये गये 200 बोरी धान का जांच किया गया। उक्त धान को आशंका के आधार पर जप्त कर धान मण्डी समिति को सुपुर्द कर दिया गया है। इसी क्रम में फुटकर विक्रेता श्री रामफल गोयल के यहां निरीक्षण किया गया। निरीक्षण में 150 बोरी धान पाया गया तथा उक्त धान को जप्त कर मण्डी अधिनियम के तहत् कार्यवाही करने हेतु कृषि उपज मण्डी प्रतापपुर को सुपुर्द में दिया गया है। धान खरीदी केन्द्र प्रतापपुर में कुल 68 किसानों का टोकन कटा हुआ था, जिसमें से 52 किसानों ने धान विक्रय हेतु मण्डी में पंहुच पाये तथा 16 किसानों का शेष है।